ཐེངས་འདིའི་འགྲན་སྡུར་ནང་རྒྱ་ནག་གི་འགྲན་ཞུགས་པའང་ཡོད་པས་ཆབ་སྲིད་སོགས་ཀྱི་དཀའ་རྙོག་བཟོ་མིན་དང་གོ་ལའི་མཛངས་པའི་འགྲན་སྡུར་ཁྲོད་རྒྱལ་ཁ་འཐོབ་པའི་རེ་བ་ག་འདྲ་ཞིག་ཡོད་མེད་སྐོར་ལ་ཁོང་གིས།ཐེངས་འདིར་ང་རང་ཐེ་ལན་ཌི་རྒྱལ་ཁོངས་སུ་འཛུལ་བར་ལག་དེབ་སེར་པོའི་སྒང་ནས་འཛུལ་ཞུགས་བྱ་དགོས་ཡོད་པ་རེད།གོ་སྒྲིག་ཚོགས་ཆུང་གི་ངོས་ནས་ང་ལ་ཕྱི་སྐྱོད་ལག་འཁྱེར་ཡོད་ཤག་བྱས་ཏེ་དང་ཐོག་འཛུལ་ཞུགས་མི་ཐུབ་པ་ཞིག་བྱུང་སོང་།ང་རང་གི་ལོ་རྒྱུས་སོགས་ཚང་མ་ཁོ་ཚོར་སྤྲད་དེ་དྲ་རྒྱའི་ངོས་སུ་སྤེལ་ཡོད་པས་རྒྱ་ནག་ཕྱོགས་ནས་རྙོག་དྲ་བཟོ་སྲིད་པ་རེད་བསམ་སོང་ཡང་།ད་ལྟའི་བར་གང་ཡང་བྱུང་མ་སོང་།འོན་ཀྱང་།མ་འོངས་པར་དངོས་སུ་འཛུལ་ཞུགས་སྐབས་བཟོ་མི་སྲིད་པ་མ་རེད།གང་ལྟར་ང་རང་ངོས་ནས་ཐེངས་འདིར་འཛུལ་ཞུགས་ཐུབ་སོང་བར་རེ་བ་ཆེན་པོ་ཞིག་འགྲུབ་སོང་བསམ་ཡོད་ལ།ང་དང་མཉམ་དུ་འཛུལ་ཞུགས་མཁན་ཚང་མ་རྒྱལ་ཁབ་ཡོད་པའི་མི་སྣ་རྐྱང་རྐྱང་ཆགས་ཀྱི་ཡོད་དུས་སེམས་ཚོར་ཆེན་པོ་བྱུང་སོང་།ཐེངས་འདིར་ཐོབ་ཤོར་ག་རེ་བྱུང་ཡང་སོ་སོའི་ངོས་ནས་ཡག་ཤོས་བྱེད་ཀྱི་ཡིན་ལ་ང་ཚོར་འཐོབ་ཐུབ་པའི་རེ་བ་ཡོད་པ་རེད་བསམ་ཡོད།མི་མང་ངོས་ནས་ང་ལ་ནམ་རྒྱུན་རྒྱབ་སྐྱོར་ཤུགས་ཆེན་བྱེད་ཀྱི་འདུག་ལ།ཐེངས་འདིར་གོ་ལའི་འགྲན་སྡུར་གྱི་དྲ་ལམ་འོས་བསྡུར་སོགས་ལ་བོད་རིགས་སྤུན་ཟླ་ཚོས་མཉམ་ཞུགས་དང་རྒྱབ་སྐྱོར་བྱེད་རོགས་གནང་།ཞེས་བརྗོད་བྱུང་།གོ་ལའི་མཛངས་པ་འགྲན་སྡུར་ནི་ཕྱི་ལོ་༢༠༡༤ལོ་དངོས་སུ་མགོ་ཚུགས་ཏེ་ད་ལོ་ནས་ལོ་༥འགྲོ་བཞིན་ཡོད་པ་དང་།གོ་ལའི་མཛངས་པའི་དབུས་ལས་ཁུངས་ཐའེ་ལན་ཌིའི་རྒྱལ་ས་བྷན་ཀོག་ཏུ་ཡོད་པ་དང་།ད་ལྟའི་བར་འགྲན་སྡུར་ཐེངས་༤བསྟུན་མར་ཐའེ་ལན་ཌའི་གྲོང་ཁྱེར་ཁག་ཅིག་གི་ནང་བྱས་ཡོད་པ་དང་ད་ལོ་ཡང་ཐའེ་ལན་ཌའི་ནང་འཚོགས་འཆར་ཡོད་འདུགགོ་ལའི་མཛངས་པ་འགྲན་སྡུར་ཐེངས་དང་པོའི་ཐོག་རྒྱལ་ཁབ་༥༠ལྷག་གི་མཛངས་པ་མཉམ་ཞུགས་བྱས་ཏེ།འབར་མའི་སྐྱེས་པ་མཱ་ཊི་ཐོ་ཡཱ་ལེ་ཝནལ་རྒྱལ་ཁ་ཐོབ་ཡོད་པ་དང་།ཕྱི་ལོ་༢༠༡༥ལོར་ཝེ་ཋི་ནམ་གྱི་སྐྱེས་པ་ལ་ཐོབ།ཕྱི་ལོ་༢༠༡༦ལོར་ཅེག་སྤྱི་མཐུན་རྒྱལ་ཁབ་ཀྱི་སྐྱེས་པ་ཐོ་མཱ་སི་མར་ཊིན་ཀཱ་ལ་ཐོབ།ཕྱི་ལོ་༢༠༡༧ལོར་བྷིར་ཛིལ་རྒྱལ་ཁབ་ཀྱི་སྐྱེས་པ་པི་ཌོ་ཧེན་རི་ཁུ་ཇི་ཀ་བཅས་སུ་ཐོབ་ཡོད་འདུགདེང་སང་ཡུལ་ཕྱོགས་གང་སར་འཛམ་གླིང་མཛངས་པ་དང་རྒྱལ་སྤྱིའི་མཛངས་པ།གོ་ལའི་མཛངས་པ་ཟེར་བ་སོགས་ཀྱི་སྡིངས་ཆ་སྣ་ཚོགས་ཤིག་ཡོང་གི་ཡོད་པ་ལས།གོ་ལའི་མཛངས་པ་འགྲན་སྡུར་ནི་ཅུང་ཁྱབ་ཆེ་ཤོས་དང་འཛུལ་ཞུགས་པ་མང་ཤོས་ཤིག་ཆགས་ཀྱི་ཡོད་འདུག